Înaintea startului partidei, toți cei prezenți pe Arena „Francisc Neuman” a ținut un moment de reculegere în memoria lui Flavius Domide și Vasilică Georgiu, plecați recent dintre noi. Pe tabelele electronice au fost proiectate imagini cu cei doi foști jucători, iar simbolic, prima atingere a balonului le-a aparținut urmașilor acestora: Flavius Domide, nepotul fostului decar al UTA-ei, și Luca Georgiu, fiul lui Vasilică Georgiu.
De asemenea, în min. 10, întreg stadionul a participat la un moment comemorativ dedicat lui Flavius Domide. Spectatorii au ridicat cartonașe cu imaginea tricoului UTA cu numărul 10 și numele „Roșcovanului”.
Prima repriză a meciului disputat pe Arena „Francisc Neuman” a fost un echilibrată, ambele echipe având ocazii, dar cu oaspeții mai inspirați și un jucător al UTA-ei care a uita că are galben, a intrat prea într-un adversar și și-a lăsat echipa în inferioritate. 
În min. 14, Patrick i-a centrat în fața porții lui Nuno Pedro, dar acesta a reluat defectuos, trăgând un serios semnal de alarmă cu privire la ceea ce avea să se întâmple mai departe. De asemenea, în min. 22, oaspeții au avut din nou ocazia să-și treacă în cont primul gol, Van Durmen fiind la un pas să trimită balonul în proprie poartă după o centrare a gălățenilor din corner, mingea fiind însă respinsă de pe linia porții, pentru ca în min. 30, balonul expediat de Costache să lovească bara. Oțelul Galați a deschis scorul un minut mai târziu, prin Pedro, care a finalizat cu siguranță, fructificând o pasă filtrantă excelentă oferită de Joao Paulo, introdus în locul Joao Lameira. 
UTA a fost aproape de egalare prin Poulolo, care a trimis mingea în transversală în minutul 36. Pospelov a avut și el o șansă imediat după, dar execuția sa a fost imprecisă.
Pe final de repriză, UTA a rămas în inferioritate numerică. Popescu, avertizat anterior în min. 38, a primit al doilea cartonaș galben în min. 45 și a fost eliminat. 

Echipele trimise pe teren
Dar, în cele ce urmează, să vă prezentăm echipele trimise pe teren de cei doi principali, Adrian Mihalcea și Laszlo Balint. 
UTA: Iliev – Țuțu (Barbu), Poulolo, Pospelov, Alomerovic (Stolnik) – Van Durmen, Ov. Popescu – Padula (Hrezdac), Costache, Tzionis – Coman. Pe bancă: Gorcea – Benga, F. Iacob, L. Mihai, Barbu, Stolnik, Hrezdac, Dragoș. 
Oțelul: Dur-Bozoancă – Zhelev, Zivulic, Iacob, Conrado – N. Pedro, J. Lameira (J. Paulo) – D. Sandu, A. Ciobanu, Andrezinho – Patrick. Pe bancă: I. Popescu, Ursu – Murria, E. Neicu, Bonilla, Chira, J. Paulo, Bordun, Postelnicu, Frunză, Paulinho, C. Neicu. 
Partida a fost condusă la centru de Arbitri: Horațiu Feșnic, ajutat la cele două tușe de Alexandru Cerei  și Valentin Avram, în timp ce arbitru de rezervă a fost George Roman. Mai trebuie spus că în Camera VAR s-au aflat Bogdan Dumitrache și Raul Ghiciulescu, observatori fiind Nicolae Grigorescu (FRF) șiIoan Mărginean (LPF).
UTA, Bătrâna Doamnă, Arena Francisc Neuman, Oțelul Galați, Adrian Mihalcea, Laszlo Balint, Liga I, Superliga